CELEX: C2004/146/02
Language: et
Date: 2004-05-29 00:00:00
Title: Kohtuasi C-162/04: Hagi, mille esitas 31. märtsil 2004 Soome Vabariik Euroopa Ühenduste Komisjoni vastu

29.5.2004   
            
            
               ET
            
            
               Euroopa Liidu Teataja
            
            
               C 146/1
            
         Hagi, mille esitas 31. märtsil 2004 Soome Vabariik Euroopa Ühenduste Komisjoni vastu
   (Kohtuasi C-162/04)
   (2004/C 146/02)
   Euroopa Ühenduste Kohus on saanud 31. märtsil 2004 hagi Euroopa Ühenduste Komisjoni vastu, mille on esitanud Soome Vabariik, keda esindab A. Guimaraes-Purokoski, kes on valinud endale kohtudokumentide kättetoimetamise aadressi Luxmebourgis.
   Soome Vabariik esitab Euroopa Kohtule järgmised nõuded:
   
               i)
            
            
               tühistada Soomet puudutavas osas komisjoni 4. veebruari 2004 otsus 2004/136/EÜ (1), mis jätab ühenduse rahastamisest välja liikmesriikidel Euroopa Põllumajanduse Arendus- ja Tagatisfondi (EAGGF) tagatisrahastuga tekkivad teatavad kulud.
            
         
               ii)
            
            
               jätta kohtukulud komisjoni kanda.
               Subsidiaarselt esitab Soome Vabariik Euroopa Kohtule järgmised nõuded:
            
         
               iii)
            
            
               tühistada 3 194 596 euro suuruse summa osas komisjoni 4. veebruari 2004 otsus 2004/136/EÜ, mis jätab ühenduse rahastamisest välja liikmesriikidel Euroopa Põllumajanduse Arendus- ja Tagatisfondi (EAGGF) tagatisrahastuga tekkivad teatavad kulud.
            
         
               iv)
            
            
               jätta kohtukulud komisjoni kanda.
            
         Õiguslikud alused ja peamised argumendid
   Soome leiab, et komisjon on vaidlustatud otsuse tegemisel
   
               i)
            
            
               kohaldanud ebaõigesti määruse nr 3887/92 (2) artikli 9 lõiget 2 ja hinnanud ebaõigesti Põhja-Karjalaga seonduvaid fakte. Komisjon on jätnud tõendamata, et Soome pindalatoetuste kontrollsüsteemis oleks Põhja-Karjalas märkimisväärseid puudujääke ja et Soome ametiasutused ei oleks asunud komisjoni nõuete kohaselt parandavaid meetmeid võtma;
            
         
               ii)
            
            
               hinnanud ebaõigesti fakte Põhja-Pohjanmaa, Põhja-Savo, Kesk-Soome, Kainuu ja Lapi kohta. Komisjon on jätnud tõendamata, et Soome pindalatoetuste kontrollsüsteemis oleks märkimisväärseid puudujääke mainitud aladel ja et Soome ametiasutused ei oleks asunud komisjoni nõuete kohaselt parandavaid meetmeid võtma.
            
         
               iii)
            
            
               rikkunud proportsionaalsuse põhimõtet, kui ta laiendas vaidlustatud otsust lisaks Põhja-Karjalale ka Põhja-Pohjanmaale, Põhja-Savole, Kesk-Soomele, Kainuule ja Lapile; ning
            
         
               iv)
            
            
               jätnud tõendamata, et Põhja- Karjala, Põhja-Pohjanmaa, Põhja-Savo, Kesk-Soome, Kainuu ja Lapi pindalatoetuste kontrollsüsteemis kasutatavad mõõtmismeetodid oleksid ühenduse õigusega vastolus.
            
         
      (1)  ELT L 40, 12.2.2004, lk 31
   
      (2)  Komisjoni 23. detsembril 1992 määrus (EMÜ), milles sätestatakse üksikasjalikud eeskirjad ühenduse teatavate toetuskavade ühendatud haldus- ja kontrollisüsteemi kohaldamiseks, EÜT, Eriväljaanne 1994, 03/köide 47, lk 107